钦定古今图书集成/明伦汇编/氏族典/第209卷 > 曹望之
## 钦定古今图书集成/明伦汇编/氏族典/第209卷 > 曹望之

按《金史曹望之传》：“望之字景萧，其先临潢人，辽季移
家宣德、天会间，以秀民子选充女直字学生。年十四，
业成，除西京教授，为元帅府书令史，补正令史，转行
台省令史，录教授资，补修武校尉，除右司都事，改行
台吏部员外郎。海陵为相，尝以书致其私，望之不从。
天德元年，调同知石州军州事，坐事免。久之，除绛阳”

同修《国史》。三年，诏遣分道劝农，廉问职官臧否。还，迁
本部侍郎，领覆实缮修大内财用，复以劳进阶。家奴
袁一言涉妖妄，除名。顷之，出望之德州防御使，改同
知西京留守事。上书论便宜事，多见采纳。以本官行
六部事于北边，召拜户部尚书，终，年五十六。望之初
不学，及贵，刻苦自致。有《诗集》三十卷。